5. Ingkang kaping gangsal, bupati wadana, kados ta: gladhag, kalang, gandhèk, gamêl, panandhon, gadhing mataram, karaton, sasaminipun, ing ngriku dipun wastani têmbung mangekapraya, têgêsipun ingkang sagêd adamêl patrap dora sêmbada, sarta tanggap tanduking wacana ingkang sagêd barès tanpa subasita, nanging kêdah dipun angkah wijiling wicara, rinapêtan patraping têmbung kacampur rêguning apangkat, têgêsipun anêtêpi anggènipun kasinungan wahyuning wadana, sanadyan rècèhing wicara mawi ngangkah sampun ngantos katingal reyoh, dene ingkang amurugakên wadhaging wicara wau, saking kirang wêweka, kados ta: banyol, lucu, saron sikon, sadaya wau sambung rapêting imbal wacana ingkang dhamis, mênggah sadaya wau sasaminipun para wadana, kados ta: kadipatèn, jaksa, mayor, tumênggung dhusun-ngadhusun.